萍鄉春晚寓居（四首） 四
作者：沈彬
朝代：唐

paragraphs: 葉老遊蜂不更忙，春殘去去好思量。
倚根託蒂花猶落，損力耗心誰可常。
江樹不能留野水，晚煙多共恨斜陽。
感時傷事皆頭白，幾箇漁竿遇帝主。
（見同治十一年刊錫榮纂《萍鄉縣志》卷六）（按：《萍鄉縣志》收沈詩爲宋初之作，誤。
民國間李有鋆纂《昭萍志略》卷十二已改歸唐代。
）。